[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 18.1.2010

COM(2010)5 τελικό

2010/0001 (NLE)

Πρόταση

ΚΑΝΟΝΙΣΜΟΣ (EE) αριθ. …./2010 ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕE) αριθ. 1210/2003 σχετικά με ορισμένους ειδικούς περιορισμούς στις οικονομικές και χρηματοπιστωτικές σχέσεις με το Ιράκ

(υποβληθείσα από κοινού από την Επιτροπή και την Ύπατη Εκπρόσωπο της ΕΕ για την Κοινή Εξωτερική Πολιτική και Πολιτική Ασφάλειας)

ΑΙΤΙΟΛΟΓΙΚΗ ΕΚΘΕΣΗ

1. Ο κανονισμός (ΕΚ) αριθ. 1210/2003 του Συμβουλίου επέβαλε ορισμένα περιοριστικά μέτρα στο Ιράκ, σύμφωνα με την κοινή θέση 2003/495/ΚΕΠΠΑ και την απόφαση 1483(2003) του Συμβουλίου Ασφαλείας των Ηνωμένων Εθνών. Μεταξύ άλλων, ο κανονισμός (ΕΚ) αριθ. 1210/2003 θέσπισε, στα άρθρα 2 και 10 αντιστοίχως, ειδικές ρυθμίσεις όσον αφορά τις πληρωμές για το πετρέλαιο, τα προϊόντα πετρελαίου και το φυσικό αέριο που εξάγονται από το Ιράκ, και όσον αφορά την αναγνώριση ασυλίας ως προς νομικές διαδικασίες για ορισμένα περιουσιακά στοιχεία του Ιράκ.

2. Με την απόφαση 1790 της 18ης Δεκεμβρίου 2007, το Συμβούλιο Ασφαλείας των ΗΕ αποφάσισε, μεταξύ άλλων, ότι αυτές οι ειδικές ρυθμίσεις θα εφαρμόζονται μέχρι τις 31 Δεκεμβρίου 2008. Σύμφωνα με την κοινή θέση 2008/186/ΚΕΠΠΑ, ο κανονισμός (ΕΚ) αριθ. 1210/2003 τροποποιήθηκε ανάλογα με τον κανονισμό (ΕΚ) αριθ. 195/2008.

3. Με την απόφαση 1859 της 22ας Δεκεμβρίου 2008, το Συμβούλιο Ασφαλείας των ΗΕ αποφάσισε, όπως ζήτησε το Ιράκ, να παρατείνει αυτές τις ειδικές ρυθμίσεις μέχρι τις 31 Δεκεμβρίου 2009. Σύμφωνα με την κοινή θέση 2009/175/ΚΕΠΠΑ, ο κανονισμός (ΕΚ) αριθ. 1210/2003 τροποποιήθηκε ανάλογα με τον κανονισμό (ΕΚ) αριθ. 175/2009.

4. Με την απόφαση 1905 της 21ης Δεκεμβρίου 2009, το Συμβούλιο Ασφαλείας των ΗΕ αποφάσισε, όπως ζήτησε το Ιράκ, να παρατείνει αυτές τις ειδικές ρυθμίσεις μέχρι τις 31 Δεκεμβρίου 2010. Σύμφωνα με την απόφαση 2010/…/ΚΕΠΠΑ, ο κανονισμός (ΕΚ) αριθ. 1210/2003 θα πρέπει, επομένως, να τροποποιηθεί αναλόγως.

2010/0001 (NLE)

Πρόταση

ΚΑΝΟΝΙΣΜΟΣ (EΕ) αριθ. …./2010 ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 1210/2003 σχετικά με ορισμένους ειδικούς περιορισμούς στις οικονομικές και χρηματοπιστωτικές σχέσεις με το Ιράκ

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,

την κοινή θέση 2010/…/ΚΕΠΠΑ για την τροποποίηση της κοινής θέσης 2003/495/ΚΕΠΠΑ για το Ιράκ[1],

την κοινή πρόταση της Ύπατης Εκπροσώπου της ΕΕ για την Κοινή Εξωτερική Πολιτική και Πολιτική Ασφάλειας και της Επιτροπής,

Εκτιμώντας τα ακόλουθα:

5. Σύμφωνα με την απόφαση 1483(2003) του Συμβουλίου Ασφαλείας των ΗΕ, το άρθρο 2 του κανονισμού (ΕΚ) αριθ. 1210/2003 σχετικά με ορισμένους ειδικούς περιορισμούς στις οικονομικές και χρηματοπιστωτικές σχέσεις με το Ιράκ και για την κατάργηση του κανονισμού (ΕΚ) αριθ. 2465/96[2] θέσπισε ειδικές ρυθμίσεις όσον αφορά τις πληρωμές για το πετρέλαιο, τα προϊόντα πετρελαίου και το φυσικό αέριο που εξάγονται από το Ιράκ, ενώ το άρθρο 10 του ίδιου κανονισμού θέσπισε ειδικές ρυθμίσεις όσον αφορά την αναγνώριση ασυλίας ως προς νομικές διαδικασίες για ορισμένα περιουσιακά στοιχεία του Ιράκ. Αυτές οι ειδικές ρυθμίσεις εφαρμόζονταν μέχρι τις 31 Δεκεμβρίου 2008.

6. Η απόφαση 1859(2008) του Συμβουλίου Ασφαλείας των ΗΕ προέβλεπε ότι οι δύο αυτές ειδικές ρυθμίσεις έπρεπε να παραταθούν μέχρι τις 31 Δεκεμβρίου 2009. Σύμφωνα με την κοινή θέση 2009/175/ΚΕΠΠΑ, ο κανονισμός (ΕΚ) αριθ. 1210/2003 του Συμβουλίου τροποποιήθηκε ανάλογα με τον κανονισμό (ΕΚ) αριθ. 175/2009 του Συμβουλίου.

7. Η απόφαση 1905(2009) του Συμβουλίου Ασφαλείας των ΗΕ προέβλεπε ότι οι δύο αυτές ειδικές ρυθμίσεις έπρεπε να παραταθούν περαιτέρω μέχρι τις 31 Δεκεμβρίου 2010. Σύμφωνα με την απόφαση 2010/…/ΚΕΠΠΑ του Συμβουλίου, είναι σκόπιμο να τροποποιηθεί ανάλογα ο κανονισμός (EΚ) αριθ. 1210/2003.

8. Για να εξασφαλιστεί η αποτελεσματικότητα των μέτρων που προβλέπονται στον παρόντα κανονισμό, ο παρών κανονισμός πρέπει να τεθεί σε ισχύ αμέσως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 18 παράγραφος 3 του κανονισμού (EΚ) αριθ. 1210/2003 αντικαθίσταται από τα εξής:

«3. Τα άρθρα 2 και 10 εφαρμόζονται μέχρι τις 31 Δεκεμβρίου 2010.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, […]

Για το Συμβούλιο

Ο Πρόεδρος […]

[1] ΕΕ L … της … 2010, σ ….

[2] ΕΕ L 169 της 8.7.2003, σ. 6.